02/08/2010 | Administración LocalMunicipal
Teo
Notificación expediente reposición legalidad 24/09

Intentada a notificación da seguinte resolución sen que esta se podera practicar e de acordo co disposto no art.59.4 da Lei 30/1992 de Réxime Xurídico das Administracións Públicas e do Procedemento Administrativo Común, procédese a súa publicación no Taboleiro de edictos do Concello de Teo e no BOP de A Coruña ao obxecto de que sirva de notificación a D. ARTHUR JAMES AULA ANEGA. Res 442/10 de 15.06.2010: “”RESULTANDO, que por Resolución da Alcaldía (687/09) de data 22.10.2009, iniciose expediente de reposición da legalidade contra D. ARTHUR JAMES AULA ANEGA, polas obras de construción dunha edificación auxiliar de uns 16 m2 como ampliación dunha edificación existente, no lugar de Quintáns, parroquia de Luou, sen a preceptiva licenza municipal e incumprindo as condicións da normativa urbanística vixente. RESULTANDO, que no prazo concedido de conformidade co artigo 84 da Lei 30/92, de 26 de novembro, DªTatiana Estefania Albitos Godrid presenta escrito de alegacións con data 16.11.2009, rexistro de entrada nº 10971. RESULTANDO, que en data 19.02.2010, o arquitecto técnico en función de inspección urbanística en relación ao escrito de alegacións emite o seguinte informe: “.-En primer lugar, o Plan Xeral de Ordenación Municipal de Teo, non é de aplicación, xa que está pendente da aprobación definitiva. Mentras tanto será de aplicación as Normas Subsidiarias de planeamento do municipio de Teo, aprobadas definitivamente en 1996, ademáis da Lei 9/2002 sobre ordenación urbanística e protección do medio rural de Galicia, modificada pola Lei 15/2004.-Aparentemente, queda xustificado de que o peche posterior da parcela, sobre o cal se pega a construción, non corresponde ao linde da parcela en cuestión, polo que non ten que cumprir a esixencia do recuamento mínimo de 3.00 m. Segundo o uso previsto da edificación no seu conxunto, adoptaranse as seguintes medidas: Considerando o uso da edificación como ADEGA, tal como se especifica na propia alegación, o propietario, no prazo de 3 meses, deberá solicitar a oportuna licenza, manténdose a suspensión das obras en tanto non sexa outorgada. Considerada como obra maior, a solicitude estará acompañada por un proxecto técnico, redactado por técnico competente e visado polo colexio correspondente. En consecuencia, considero convinte desestimar a alegación presentada, e ao tratarse de obras legalizables por ser compatibles co ordenamento urbanístico, requerirase ao interesado a lealización da edificación, tendo en conta o uso previsto como adega.”. CONSIDERANDO, que segundo o art.209.3. b da Lei 9/2002 no caso de que as obras fosen legalizables por seren compatibles co ordenamento urbanístico, requerirase ao interesado para que no prazo de tres meses presente a solicitude da oportuna licenza, manténdose a suspensión das obras en tanto esta non sexa outorgada. E que os apdos.5, 6 e 7 do mesmo artigo dispoñen que se transcorrido o prazo de tres meses desde o requirimento o interesado non solicitase a oportuna licenza ou, se é o caso, non axustase as obras ás condicións sinaladas nela ou na orde de execución, o alcalde acordará a demolición das obras a custa do interesado e procederá a impedir definitivamente os usos aos que desen lugar. Procederase de igual modo no suposto de que a licenza fose denegada por se-lo seu outorgamento contrario á legalidade. No caso de incumprimento da orde de demolición, a Administración municipal procederá á execución forzosa mediante a imposición de multas coercitivas, reiterables mensualmente ata logra-la execución polo suxeito obrigado, en contía de 1.000 a 10.000 euros cada unha. Todo isto sen prexuízo da imposición das sancións que procedan. VISTA a normativa citada e demais de legal e pertinente aplicación, Primeiro.- Desestimar as alegacións presentadas con data de 16.11.2009 (rex. entrada nº 10971) por DªTatiana Estefania Albitos Godrid, de acordo co informado polo arquitecto técnico o 19.02.2010. Segundo.- Requirir ao denunciado D. ARTHUR JAMES AULA ANEGA, para que no prazo de tres meses a contar dende a notificación da presente Resolución, proceda a solicitar a oportuna licenza de legalización da edificación, tendo en conta o uso previsto como adega, acompañada de proxecto técnico visado polo colexio pertinente, manténdose a suspensión das obras ata tanto esta non teña sido outorgada, baixo apercebemento de acordar a demolición caso de non facelo. Terceiro.- Notificar o presente ao interesado con sinalamento dos recursos procedentes. RECURSOS: Contra a presente resolución, que pon fin á vía administrativa, poderá optar por: a) Interpoñer potestativamente recurso de reposición ante o mesmo órgano que dictou o acto, no prazo dun mes contado a partir do día seguinte ó da recepción da presente notificación, nos términos dos art.116 e 117 da Lei 30/1992, de réxime xurídico das administracións públicas e do procedemento administrativo común, na súa redación dada pola Lei 4/1999. b) Interpoñer directamente recurso contencioso-administrativo ante a sala do contencioso-administrativo do Xulgado do Contencioso-Administrativo de Santiago de Compostela, no prazo de dous meses contados desde o día seguinte ó da recepción da presente notificación, de conformidade co establecido no art.46.1 da Lei 29/1998, reguladora da xurisdicción contencioso-administrativa.”” Teo, 21 de xullo de 2009 O alcalde Martiño Noriega Sánchez